ประเมินไทยสุ่มเสี่ยงวิกฤตโลกยังลากยาว
สศช.ชี้หากยูโรโซนปิดจุดอ่อนค่าเงินสกุลเดียวไม่ได้ อาจสุ่มเสี่ยงต่อวิกฤตความเชื่อมั่น
5 ก.ค. 2555

สศช.ชี้หากยูโรโซนปิดจุดอ่อนค่าเงินสกุลเดียวไม่ได้ อาจสุ่มเสี่ยงต่อวิกฤตความเชื่อมั่น 
เมื่อวันที่ 4 ก.ค. น.ส.ยิ่งลักษณ์ ชินวัตร นายกรัฐมนตรี เรียกประชุมรัฐมนตรี 9 กระทรวง โดยสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ประเมินว่า ผลการประชุมผู้นำยูโรโซนที่บรรลุข้อตกลงต่างๆ เป็นก้าวสำคัญในการแก้ปัญหายุโรปที่ถูกต้อง แต่หากยังปิดจุดอ่อนเงินสกุลเดียวไม่ได้อาจสุ่มเสี่ยงให้เกิดวิกฤตความเชื่อมั่น และการที่ผู้นำยูโรโซนบรรลุข้อตกลงต่างๆ จะเป็นก้าวย่างสำคัญในการแก้ปัญหาแต่ต้องหาทางรับมือ
ทั้งนี้ สศช.ประเมินว่า หากมาตรการระยะสั้นแก้ไขปัญหาการหดตัวทางเศรษฐกิจ และผ่อนคลายแรงกดดันด้านอัตราผลตอบแทนพันธบัตรและควบคุมสถานการณ์ในภาคการเงิน ความเสี่ยงของการล่มสลายจะยังไม่หมดไปอย่างสิ้นเชิง ดังนั้นช่วงที่เหลือของปียังจำเป็นที่จะติดตามและประเมินสถานการณ์อย่างใกล้ชิด
สศช.วิเคราะห์ว่า แม้ผลประชุมยูโรซัมมิตช่วยให้บรรยากาศทางธุรกิจปรับดีขึ้น แต่ยังไม่คลายกังวลของนักลงทุนต่ออนาคตยูโรโซนได้อย่างสิ้นเชิง